title: 2011/307/ЕС: Решение на Съвета от 13 май 2011 година относно сключването на Споразумение под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна

text:
               26.5.2011

               BG

               Официален вестник на Европейския съюз

               L 138/2

         РЕШЕНИЕ НА СЪВЕТА
   от 13 май 2011 година
   относно сключването на Споразумение под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна
   (2011/307/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 24 февруари 2006 г. Съветът оправомощи Комисията да започне преговори с партньорите си от средиземноморския регион с цел създаването на механизъм за уреждане на споровете, свързани с търговските разпоредби.

               (2)

               Комисията проведе тези преговори в консултация с комитета, определен съгласно член 207 от Договора, и в рамките на дадените от Съвета указания за водене на преговори.

               (3)

               Преговорите приключиха и на 27 април 2010 г. беше парафирано Споразумение под формата на протокол („Протоколът“) между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна (1).

               (4)

               Протоколът беше подписан от името на Съюза на 11 ноември 2010 г.

               (5)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява, от името на Съюза, Споразумението под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна („протоколът“).
   Текстът на протокола е приложен към настоящото решение.
   Член 2
   Председателят на Съвета извършва от името на Съюза уведомяването, предвидено в член 23 от протокола (2).
   Член 3
   Настоящото решение влиза в сила в деня на приемането му.

      Съставено в Брюксел на 13 май 2011 година.

            За Съвета

            Председател

         MARTONYI J.

      (1)  ОВ L 304, 30.9.2004 г., стр. 39.

      (2)  Датата на влизането в сила на протокола се публикува в Официален вестник на Европейския съюз от генералния секретариат на Съвета.
    ---documentbreak---

               26.5.2011

               BG

               Официален вестник на Европейския съюз

               L 138/3

         ПРОТОКОЛ
   между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна
   ЕВРОПЕЙСКИЯТ СЪЮЗ, наричан по-долу „Съюзът“,
   от една страна,
   и
   АРАБСКА РЕПУБЛИКА ЕГИПЕТ, наричана по-долу „Египет“,
   от друга страна,
   СЕ СПОРАЗУМЯХА ЗА СЛЕДНОТО:
   ГЛАВА I

      ЦЕЛ И ПРИЛОЖНО ПОЛЕ

   Член 1
   Цел
   Целта на настоящия протокол е предотвратяване и уреждане на всякакви търговски спорове между страните с оглед постигане, в рамките на възможното, на взаимно приемливо решение.
   Член 2
   Прилагане на протокола
   1.   Разпоредбите на настоящия протокол се прилагат по отношение на всякакво различие в тълкуването и прилагането на разпоредбите на дял II (с изключение на членове 22, 23 и 24) от Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна (наричано по-нататък „Споразумението за асоцииране“) (1), освен ако изрично не е предвидено друго. Член 82 от Споразумението за асоцииране се прилага към споровете във връзка с прилагането и тълкуването на други разпоредби на Споразумението за асоцииране.
   2.   Процедурите на настоящия протокол се прилагат, ако Съветът по асоцииране в рамките на 60 дни след отправяне на искане до него за намеса по спор в съответствие с член 82 от Споразумението за асоцииране не е успял да уреди спора.
   3.   За целите на параграф 2 даден спор се счита за уреден, когато Съветът по асоцииране е взел решение, както е предвидено в член 82, параграф 2 от Споразумението за асоцииране, или когато той е излязъл със становище, че спорът е прекратен.
   ГЛАВА II

      КОНСУЛТАЦИИ И МЕДИАЦИЯ

   Член 3
   Консултации
   1.   Страните полагат усилия да уредят всяко различие относно тълкуването и прилагането на разпоредбите, посочени в член 2, като започват добросъвестни консултации с цел постигане на своевременно, справедливо и взаимно приемливо решение.
   2.   Страна иска провеждане на консултации, като изпрати до другата страна писмено искане с копие до подкомитета „Промишленост, търговия, услуги и инвестиции“, в което посочва всяка спорна мярка и разпоредбите от Споразумението за асоцииране, които смята, че са приложими.
   3.   Консултациите се провеждат не по-късно от 40 дни от датата на получаване на искането и се провеждат, освен ако страните не са се договорили за друго, на територията на страната — ответник по жалбата. Консултациите се считат за приключени след изтичане на 60 дни от датата на получаване на искането, освен ако двете страни не се договорят да ги продължат. Консултациите, по-специално цялата разкрита информация и становищата, изразени от страните по време на процедурата, са с поверителен характер и не накърняват правата на никоя от страните при всякакви по-нататъшни процедури.
   4.   Консултациите по спешни въпроси, включително тези, които са свързани с бързо развалящи се или сезонни стоки, се провеждат в рамките на 15 дни от датата на получаване на искането и се считат за приключени след изтичане на 30 дни от датата на получаване на искането.
   5.   Ако страната, до която е отправено искането, не отговори на искането за консултации в рамките на 15 дни от датата на получаването му или ако консултации не бъдат проведени в сроковете, предвидени съответно в параграф 3 или параграф 4, или ако консултациите са приключили, без да се стигне до взаимно приемливо решение, страната жалбоподател може да поиска сформирането на арбитражен комитет в съответствие с член 5.
   Член 4
   Медиация
   1.   Ако след консултациите не се стигне до взаимно приемливо решение, страните могат, по взаимно съгласие, да се обърнат към медиатор. Всяко искане за медиация трябва да бъде подадено в писмен вид до страната ответник и до подкомитета „Промишленост, търговия, услуги и инвестиции“ и да посочва мярката, която е била предмет на консултациите, както и съвместно договорения мандат на медиацията. Всяка страна се ангажира да проявява добра воля по отношение на исканията за медиация.
   2.   Ако страните не се споразумеят за избора на медиатор в рамките на 15 дни от датата на получаване на искането за медиация, председателите на подкомитета „Промишленост, търговия, услуги и инвестиции“ или техен представител избират медиатор чрез жребий измежду посочените в списъка по член 19 лица, които не са граждани на никоя от страните. Изборът се прави в рамките на 10 дни от датата на получаване на искането. Медиаторът свиква среща със страните не по-рано от 20 дни и не по-късно от 30 дни след избирането му. Медиаторът получава представените от всяка страна изложения не по-късно от 15 дни преди срещата и може да поиска допълнителна информация от страните или от експерти или технически съветници, ако счете това за необходимо. Всяка информация, получена по този начин, трябва да бъде разкрита на всяка от страните и те могат да представят своите коментари по въпроса. Медиаторът обявява становището си не по-късно от 45 дни, след като бъде избран.
   3.   В своето становище медиаторът може да отправи препоръки за начина на уреждане на спора, които да бъдат в съответствие с разпоредбите на член 2. Неговото становище не е обвързващо.
   4.   Страните могат да се споразумеят за промяна на сроковете, посочени в параграф 2. Медиаторът също може да реши да промени тези срокове по искане на някоя от страните предвид конкретните трудности, с които се е сблъскала съответната страна, или сложността на случая.
   5.   Процедурата по медиация, по-специално становището на медиатора и цялата разкрита информация и становищата, изразени от страните по време на процедурата, са с поверителен характер и не накърняват правата на никоя от страните при всякакви по-нататъшни процедури.
   6.   Ако страните се споразумеят, процедурата по медиация може да продължи и по време на арбитражната процедура.
   7.   Смяната на медиатор се извършва единствено поради причините и съобразно процедурите, посочени в параграфи 18—21 от Процедурния правилник.
   ГЛАВА III

      ПРОЦЕДУРИ ПО УРЕЖДАНЕ НА СПОРОВЕ

      РАЗДЕЛ I

         Арбитражна процедура

   Член 5
   Започване на арбитражната процедура
   1.   Когато страните не успеят да уредят спора чрез консултации, както е предвидено в член 3, или чрез медиация, както е предвидено в член 4, страната жалбоподател може да поиска сформирането на арбитражен комитет.
   2.   Искането за сформиране на арбитражен комитет се отправя в писмен вид до страната ответник по жалбата и до подкомитета „Промишленост, търговия, услуги и инвестиции“. Страната жалбоподател посочва в искането конкретната спорна мярка и обяснява как тази мярка нарушава разпоредбите, посочени в член 2. Искането за сформиране на арбитражен комитет се подава не по-късно от 18 месеца от датата на получаване на искането за консултации, без да се накърнява правото на страната жалбоподател да поиска нови консултации в бъдеще по същия въпрос.
   Член 6
   Сформиране на арбитражния комитет
   1.   Арбитражният комитет се състои от трима арбитри.
   2.   В срок 15 дни от датата на получаване от страната ответник по жалбата на искането за сформиране на арбитражен комитет страните провеждат консултации, за да постигнат споразумение относно състава на арбитражния комитет.
   3.   В случай че страните не могат да се споразумеят за състава му в срока, посочен в параграф 2, всяка от страните може да поиска председателите на подкомитета „Промишленост, търговия, услуги и инвестиции“ или техен представител да изберат/избере и тримата членове чрез жребий от списъка, изготвен съгласно член 19, като едно от лицата е измежду предложените от страната жалбоподател, едно от лицата е измежду предложените от страната ответник по жалбата и едно от лицата е измежду избраните от страните лица да изпълняват функциите на председател. Ако страните се договорят за един или повече от членовете на арбитражния комитет, останалите членове се избират по същата процедура.
   4.   Председателите на подкомитета „Промишленост, търговия, услуги и инвестиции“ или техният представител избират/избира арбитрите в рамките на 10 дни след посоченото в параграф 3 искане на която и да е от страните.
   5.   Датата на сформиране на арбитражния комитет е датата, на която са избрани тримата арбитри.
   6.   Смяната на медиатори се извършва единствено поради причините и съобразно процедурите, посочени в параграфи 18—21 от Процедурния правилник.
   Член 7
   Междинен доклад на комитета
   Арбитражният комитет представя на страните междинен доклад, съдържащ неговите констатации, приложимостта на съответните разпоредби и обосновката за всички направени в него констатации и препоръки, като общо правило не по-късно от 120 дни от датата на сформиране на арбитражния комитет. В рамките на 15 дни от оповестяването на доклада всяка страна може да отправи писмено искане до арбитражния комитет за преразглеждане на конкретни аспекти от междинния доклад. Заключенията в окончателното решение на арбитражния комитет включват и обсъждане на доводите, представени по време на междинния етап на преразглеждане.
   Член 8
   Решение на арбитражния комитет
   1.   Като общо правило арбитражният комитет уведомява за решението си страните и подкомитета „Промишленост, търговия, услуги и инвестиции“ в рамките на 150 дни от датата на своето сформиране. Когато комитетът счете, че този срок не може да бъде спазен, председателят на арбитражния комитет трябва да уведоми писмено страните и подкомитета „Промишленост, търговия, услуги и инвестиции“, като посочи причините за закъснението и датата, на която комитетът предвижда да приключи своята работа. При всички случаи решението трябва да бъде оповестено в срок 180 дни от датата на сформиране на арбитражния комитет.
   2.   По искане и на двете страни арбитражният комитет спира работата си по всяко време за период, за който е налице съгласието и на двете страни и който не надвишава 12 месеца, и след изтичането на този така договорен период подновява работата си по искане на страната жалбоподател. Ако страната жалбоподател не поиска подновяването на работата на арбитражния комитет преди изтичането на така договорения период, през който работата му е спряна, процедурата се прекратява. Спирането и прекратяването на работата на арбитражния комитет не накърняват правата на никоя от страните в друга процедура по същия въпрос.
   3.   При спешни случаи, включително тези, които са свързани с бързо развалящи се или сезонни стоки, арбитражният комитет прави всичко необходимо, за да оповести решението си в рамките на 75 дни от датата на своето сформиране. При никакви обстоятелства това не трябва да отнеме повече от 90 дни от датата на неговото сформиране. Арбитражният комитет постановява предварително заключение в срок 10 дни от своето сформиране за това, дали смята случая за спешен.

      РАЗДЕЛ II

         Изпълнение

   Член 9
   Изпълнение на решението на арбитражния комитет и на решението на апелативния комитет
   Всяка страна взема всички необходими мерки за изпълнение на решението на арбитражния комитет и страните полагат усилия, за да се договорят за срок, в който да изпълнят решението.
   Член 10
   Разумен срок за изпълнение
   1.   Не по-късно от 30 дни след като страните бъдат уведомени за решението на арбитражния комитет, страната ответник по жалбата уведомява страната жалбоподател, както и подкомитета „Промишленост, търговия, услуги и инвестиции“ за срока, който ѝ е необходим за изпълнение (наричан по-нататък „разумен срок“), ако не е възможно незабавното изпълнение.
   2.   В случай на несъгласие между страните относно това, кое представлява разумен срок за изпълнение на решението на арбитражния комитет, страната жалбоподател подава в рамките на 20 дни от получаването на уведомлението, направено съгласно параграф 1 от страната ответник по жалбата, писмено искане до арбитражния комитет да определи продължителността на разумния срок. За такова искане едновременно се уведомяват другата страна и подкомитетът „Промишленост, търговия, услуги и инвестиции“. Арбитражният комитет уведомява за своето решение страните и подкомитета „Промишленост, търговия, услуги и инвестиции“ в рамките на 30 дни от датата на получаване на искането.
   3.   Разумният срок може да бъде удължен по взаимно съгласие на страните.
   Член 11
   Преразглеждане на мерките, предприети за изпълнение на решението на арбитражния комитет
   1.   Преди изтичане на разумния срок страната ответник по жалбата уведомява другата страна и подкомитета „Промишленост, търговия, услуги и инвестиции“ за всяка мярка, която тя е предприела за изпълнение на решението на арбитражния комитет.
   2.   При разногласия между страните относно наличието или съвместимостта на всяка мярка, за която са уведомени съгласно параграф 1, с посочените в член 2 разпоредби страната жалбоподател може да отправи писмено искане до арбитражния комитет да се произнесе по въпроса. В това искане се посочва конкретната спорна мярка и се обяснява причината, поради която тази мярка е несъвместима с посочените в член 2 разпоредби. Арбитражният комитет обявява своето решение в рамките на 90 дни от датата на получаване на искането.
   Член 12
   Временни мерки в случай на неизпълнение
   1.   Ако страната ответник по жалбата не уведоми преди изтичането на разумния срок за всяка мярка, която е предприела за изпълнение на решението на арбитражния комитет, или ако арбитражният комитет реши, че мярката, за която е налице уведомление съгласно член 11, параграф 1, е несъвместима със задълженията на посочената страна съгласно посочените в член 2 разпоредби, страната ответник по жалбата трябва да направи предложение за временна компенсация, ако страната жалбоподател поиска това.
   2.   Ако не бъде постигнато споразумение за компенсация в срок 30 дни от края на разумния срок или от решението на арбитражния комитет по член 11, че взетата мярка за изпълнение е несъвместима с посочените в член 2 разпоредби, страната жалбоподател има право, след като уведоми другата страна и подкомитета „Промишленост, търговия, услуги и инвестиции“, да спре изпълнението на задълженията си, произтичащи от посочените в член 2 разпоредби, в степен, равностойна на причиненото от нарушението премахване или намаляване на ползите. Страната жалбоподател може да приложи спирането 15 дни след датата на получаване на уведомлението от страната ответник по жалбата, освен ако последната не е поискала арбитраж съгласно параграф 3.
   3.   Ако страната ответник по жалбата счита, че степента на спирането на изпълнението на задълженията не е равностойна на причиненото от нарушението премахване или намаляване на ползите, тя може да отправи писмено искане до арбитражния комитет да се произнесе по въпроса. За такова искане се уведомяват другата страна и подкомитетът „Промишленост, търговия, услуги и инвестиции“ преди изтичането на срока от 15 дни, посочен в параграф 2. След като се е допитал до мнението на експерти, ако е счел това за необходимо, арбитражният комитет уведомява в рамките на 30-дневен срок от датата на получаване на искането страните и институцията, отговаряща за търговските въпроси, за решението си за степента на спиране на изпълнението на задълженията. Изпълнението на задълженията не се спира, докато арбитражният комитет не уведоми за решението си и всяко спиране трябва да е в съответствие с решението на арбитражния комитет.
   4.   Спирането на изпълнението на задълженията е временно и е в действие само докато всяка мярка, за която е установено, че е несъвместима с разпоредбите на член 2, бъде отменена или изменена така, че да бъде в съответствие с посочените разпоредби, както е предвидено в член 13, или докато страните постигнат съгласие за уреждане на спора.
   Член 13
   Преразглеждане на мерките за изпълнение, предприети след спирането на изпълнението на задълженията
   1.   Страната ответник по жалбата уведомява другата страна и подкомитета „Промишленост, търговия, услуги и инвестиции“ за всяка мярка, която е предприела за изпълнение на решението на арбитражния комитет, и за искането си за прекратяване на спирането на изпълнението на задълженията, прилагано от страната жалбоподател.
   2.   Ако страните не постигнат съгласие относно съвместимостта на нотифицираните мерки с посочените в член 2 разпоредби в рамките на 30 дни от датата на получаване на уведомлението, страната жалбоподател се обръща с писмено искане до арбитражния комитет да се произнесе по въпроса. За такова искане едновременно се уведомяват другата страна и подкомитетът „Промишленост, търговия, услуги и инвестиции“. Решението на арбитражния комитет се съобщава на страните и на подкомитета „Промишленост, търговия, услуги и инвестиции“ в рамките на 45 дни от датата на получаване на искането. Ако арбитражният комитет реши, че предприетата мярка за изпълнение е в съответствие с разпоредбите, посочени в член 2, спирането на изпълнението на задълженията се прекратява.

      РАЗДЕЛ III

         Разпоредби от общ характер

   Член 14
   Решение по взаимно съгласие
   Страните могат да стигнат до решение по взаимно съгласие на спор по всяко време съгласно настоящия протокол. Те уведомяват подкомитета „Промишленост, търговия, услуги и инвестиции“ и арбитражния комитет за всяко такова решение. След уведомяване за намирането на решение по взаимно съгласие арбитражният комитет прекратява работата си и процедурата се прекратява.
   Член 15
   Процедурен правилник
   1.   Процедурите за уреждане на спорове съгласно глава III от настоящия протокол се уреждат от процедурния правилник, приложен към настоящия протокол.
   2.   Всяко заседание на арбитражния комитет е публично в съответствие с процедурния правилник, освен ако страните не са се договорили за друго.
   Член 16
   Информация и технически насоки
   По искане на една от страните или по собствена инициатива арбитражният комитет може да получи информация, която сметне за необходима за процедурата си. По-специално арбитражният комитет има също така правото да потърси съответното становище на експерти, когато смята това за целесъобразно. Арбитражният комитет се допитва до страните преди избора на такива експерти. Всяка информация, получена по този начин, трябва да бъде разкрита на всяка от страните и те могат да представят своите коментари по въпроса. Освен ако страните не се договорят за друго, заинтересовани физически или юридически лица, установени в страните, имат право да представят на арбитражния комитет писмени изявления в съответствие с процедурния правилник. Тези изявления обхващат само фактическите аспекти на спора и не разглеждат правни аспекти.
   Член 17
   Правила за тълкуването
   Арбитражният комитет тълкува разпоредбите, посочени в член 2, в съответствие с обичайните правила за тълкуване на международното публично право, включително на Виенската конвенция за правото на договорите. Решенията на арбитражния комитет не могат да разширяват или ограничават правата и задълженията, предвидени в посочените в член 2 разпоредби.
   Член 18
   Вземане и произнасяне на решения от арбитражния комитет
   1.   Арбитражният комитет полага всички усилия за вземане на решения с консенсус. Ако въпреки това не може да се стигне до вземане на решение с консенсус, спорният въпрос се решава чрез гласуване с мнозинство. Независимо от това становищата на изразилите несъгласие арбитри в никакъв случай не се публикуват.
   2.   Всяко решение, произнесено от арбитражния комитет, има задължителна сила за страните и не поражда никакви права или задължения за физическите или юридическите лица. Решението съдържа установените факти, приложимостта на съответните разпоредби от Споразумението за асоцииране и обосновката за всички направени в него констатации и препоръки. Подкомитетът „Промишленост, търговия, услуги и инвестиции“ прави решението на арбитражния комитет обществено достояние в неговата цялост, освен ако не реши друго, за да бъде гарантирана поверителността на поверителната търговска информация.
   ГЛАВА IV

      ОБЩИ РАЗПОРЕДБИ

   Член 19
   Списък на арбитрите
   1.   До шест месеца след влизането в сила на настоящия протокол подкомитетът „Промишленост, търговия, услуги и инвестиции“ съставя списък с поне 15 лица, които желаят и са способни да изпълняват функцията на арбитри. Всяка страна предлага поне пет лица, които ще изпълняват функцията на арбитри. Двете страни избират също поне пет лица, които не са граждани на нито една от тях и които да изпълняват функциите на председател на арбитражния комитет. Подкомитетът „Промишленост, търговия, услуги и инвестиции“ следи списъкът да се поддържа винаги така попълнен.
   2.   Арбитрите имат специализирани познания по право и международна търговия или професионален опит в тези области. Те са независими, изпълняват функциите си в качеството си на частни лица, не приемат инструкции от организация или правителство, нито пък са свързани с правителството на някоя от страните и спазват Кодекса за поведение, приложен към настоящия протокол.
   3.   Подкомитетът „Промишленост, търговия, услуги и инвестиции“ може да състави допълнителни списъци с поне 15 лица, които притежават познания по обхванати от Споразумението за асоцииране конкретни въпроси в дадени отрасли. В случай че се наложи да се прибегне до процедурата за избор по член 6, параграф 2, председателите на подкомитета „Промишленост, търговия, услуги и инвестиции“ могат със съгласието на двете страни да използват списък на лица с познания в дадени отрасли.
   4.   В случай че списъкът, предвиден в параграф 1 от настоящия член, не е съставен към момента на подаване на искане за медиация или за сформиране на арбитражен комитет, имената на арбитрите се теглят чрез жребий сред лицата, които официално са предложени от една или от двете страни. Лицето, предложено за председател на арбитражния комитет или за медиатор, не може да бъде гражданин на нито една от страните.
   Член 20
   Връзка със задълженията, поети в рамките на СТО
   1.   Когато страна цели уреждането на спор във връзка със задължение по споразумението за СТО, тя следва да приложи съответните правила и процедури по споразумението за СТО, които се прилагат независимо от разпоредбите на настоящото споразумение.
   2.   Когато страна поиска уреждането на спор във връзка със задължение, попадащо в обхвата на настоящото споразумение, както е определено в член 2, тя следва да приложи правилата и процедурите по настоящото споразумение.
   3.   Освен ако страните не са се договорили за друго, когато страна поиска уреждането на спор във връзка със задължение, попадащо в обхвата на настоящото споразумение, както е определено в член 2, което по същество е равностойно на задължение по споразумението за СТО, тя следва да приложи съответните правила и процедури по споразумението за СТО, които се прилагат независимо от разпоредбите на настоящото споразумение.
   4.   След като процедурите по уреждане са започнали, избраната в съответствие с горните параграфи организация, ако същата не се е обявила за некомпетентна по въпроса, се използва вместо другата.
   5.   Нищо в настоящото споразумение не възпрепятства страна да спре изпълнението на задълженията си с разрешение от органа за уреждане на спорове на СТО. Споразумението за СТО не може да служи като основание за това страна да бъде възпрепятствана да спре изпълнението на задълженията си по силата на настоящото споразумение.
   Член 21
   Срокове
   1.   Всички срокове, посочени в настоящия протокол, включително сроковете, в които арбитражните комитети трябва да оповестят решенията си, се изчисляват в календарни дни от деня след действието или факта, за който се отнасят.
   2.   Всеки срок, посочен в настоящия протокол, може да бъде удължен по взаимно съгласие на страните. Страните поемат задължението да проявяват добра воля по отношение на искания за удължаване на какъвто и да е срок поради трудности на която и да е от страните при изпълнение на процедурите на настоящия протокол. По искане на една от страните арбитражният комитет може да удължи сроковете, приложими към процедурите, като вземе предвид различното ниво на развитие на страните.
   Член 22
   Преразглеждане и изменение на протокола
   1.   Не по-късно от три години след влизането в сила на настоящия протокол и на приложенията към него Съветът по асоцииране преразглежда изпълнението му, за да вземе решение относно продължението, изменението или прекратяването на неговото действие.
   2.   При това преразглеждане Съветът по асоцииране може да разгледа възможността за създаване на апелативен орган, който да е общ за няколко евро-средиземноморски споразумения.
   3.   Съветът по асоцииране може да реши да измени настоящия протокол и приложенията към него.
   Член 23
   Влизане в сила
   Настоящият протокол се одобрява от всяка една от страните съгласно нейните собствени процедури. Настоящият протокол влиза в сила на първия ден от втория месец след датата, на която страните се уведомят взаимно, че процедурите, посочени в настоящия член, са изпълнени.

      Съставено в Брюксел на единадесети ноември две хиляди и десета година в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език, като текстовете на всеки един от тези езици са еднакво автентични.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Арабска република Египет
         Por la República Árabe de Egipto
         Za Egyptskou arabskou republiku
         For Den Arabiske Republik Egypten
         Für die Arabische Republik Ägypten
         Egiptuse Araabia Vabariigi nimel
         Για την Αραβική Δημοκρατία της Αιγύπτου
         For the Arab Republic of Egypt
         Pour la République arabe d'Égypte
         Per la Repubblica araba d'Egitto
         Ēģiptes Arābu Republikas vārdā –
         Egipto Arabų Respublikos vardu
         Az Egyiptomi Arab Köztársaság részéről
         Għar-Repubblika Għarbija tal-Eġittu
         Voor de Arabische Republiek Egypte
         W imieniu Arabskiej Republiki Egiptu
         Pela República Árabe do Egipto
         Pentru Republica Arabă Egipt
         Za Arabsko republiko Egipt
         Za Egyptskú arabskú republiku
         Egyptin arabitasavallan puolesta
         På Arabrepubliken Egyptens vägnar

      (1)  Разпоредбите на настоящия протокол не засягат член 34 от протокола относно определението на понятието „продукти с произход“ и методите на административно сътрудничество.
   ПРИЛОЖЕНИЯ

               ПРИЛОЖЕНИЕ I

               :

                  ПРОЦЕДУРЕН ПРАВИЛНИК ЗА АРБИТРАЖ

               ПРИЛОЖЕНИЕ II

               :

                  КОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИТЕ КОМИТЕТИ И НА МЕДИАТОРИТЕ


title: 2012/133/ЕС: Решение на Европейската централна банка от 27 февруари 2012 година за отмяна на Решение ЕЦБ/2010/3 относно временни мерки във връзка с допустимостта на търгуеми дългови инструменти, емитирани или гарантирани от гръцкото правителство (ЕЦБ/2012/2)

text:
               1.3.2012

               BG

               Официален вестник на Европейския съюз

               L 59/36

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 27 февруари 2012 година
   за отмяна на Решение ЕЦБ/2010/3 относно временни мерки във връзка с допустимостта на търгуеми дългови инструменти, емитирани или гарантирани от гръцкото правителство
   (ЕЦБ/2012/2)
   (2012/133/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 12.1 и член 34.1, второ тире във връзка с член 3.1, първо тире и член 18.2 от него,
   като има предвид, че:

               (1)

               Съгласно член 18.1 от Устава на ЕСЦБ Европейската централна банка (ЕЦБ) и националните централни банки на държавите-членки, чиято валута е еврото, могат да осъществяват кредитни операции с кредитни институции и други участници на пазара, при които предоставянето на заеми се основава на адекватни обезпечения. Критериите за определяне на допустимостта на обезпеченията за целите на операциите по паричната политика на Евросистемата са установени в приложение I към Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1) (наричано по-долу „обща документация“).

               (2)

               Съгласно раздел 1.6 от общата документация Управителният съвет на ЕЦБ може по всяко време да променя инструментите, условията, критериите и процедурите за извършване на операциите по паричната политика на Евросистемата. Съгласно раздел 6.3.1 от общата документация Евросистемата си запазва правото да определи дали дадена емисия, емитент, длъжник или гарант изпълнява нейните изисквания за високи кредитни стандарти въз основа на всяка информация, която тя сметне за относима.

               (3)

               Решение ЕЦБ/2010/3 от 6 май 2010 г. относно временни мерки във връзка с допустимостта на търгуеми дългови инструменти, емитирани или гарантирани от гръцкото правителство (2) временно суспендира, като изключителна мярка, минималните изисквания на Евросистемата за прага на кредитно качество, които се прилагат по отношение на търгуеми дългови инструменти, емитирани от гръцкото правителство или от установени в Гърция субекти, и са изцяло гарантирани от гръцкото правителство.

               (4)

               Във връзка с участието на частния сектор Република Гърция реши да направи предложение за обмен на дълг на държателите на търгуеми дългови инструменти, емитирани от гръцкото правителство.

               (5)

               Това решение на Република Гърция повлия още по-негативно върху адекватността на обезпеченията на търгуеми дългови инструменти, емитирани от гръцкото правителство или емитирани от субекти, установени в Гърция и изцяло гарантирани от гръцкото правителство, при операциите на Евросистемата.

               (6)

               Решение ЕЦБ/2010/3 се отменя,

         ПРИЕ НАСТОЯЩОТО РЕШЕНИЕ:
   Член 1
   Отмяна на Решение ЕЦБ/2010/3
   Решение ЕЦБ/2010/3 се отменя.
   Член 2
   Влизане в сила
   Настоящото решение влиза в сила на 28 февруари 2012 г.

      Съставено във Франкфурт на Майн на 27 февруари 2012 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 117, 11.5.2010 г., стр. 102.


title: 2012/24/ЕС: Решение на Комисията от 11 януари 2012 година за прекратяване на антидъмпинговата процедура по отношение на вноса на винилацетат с произход от Съединените американски щати и за освобождаване на сумите, обезпечени чрез наложените временни мита

text:
               12.1.2012

               BG

               Официален вестник на Европейския съюз

               L 8/36

         РЕШЕНИЕ НА КОМИСИЯТА
   от 11 януари 2012 година
   за прекратяване на антидъмпинговата процедура по отношение на вноса на винилацетат с произход от Съединените американски щати и за освобождаване на сумите, обезпечени чрез наложените временни мита
   (2012/24/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният регламент“), и по-специално член 9 от него,
   след консултация с консултативния комитет,
   като има предвид, че:
   А.   ПРОЦЕДУРА

   1.   Откриване на процедура и налагане на временни мерки

               (1)

               На 22 октомври 2010 г. Комисията получи жалба съгласно член 5 от основния регламент относно предполагаем вредоносен дъмпинг, упражняван чрез вноса на винилацетат (наричан по-долу „разглежданият продукт“) с произход от Съединените американски щати (наричани по-долу „САЩ“).

               (2)

               Жалбата бе подадена на Ineos Oxide Ltd (наричан по-долу „жалбоподателят“), който представлява основен дял — в конкретния случай повече от 25 % от общото производство на разглеждания продукт от промишлеността на Съюза.

               (3)

               На 4 декември 2010 г. Комисията обяви с известие, публикувано в Официален вестник на Европейския съюз
                   (2), откриването на антидъмпингова процедура по отношение на вноса в Съюза на винилацетат с произход от САЩ.

               (4)

               С Регламент (ЕС) № 821/2011 (3) (наричан по-долу „временният регламент“) Комисията наложи временно антидъмпингово мито върху вноса на винилацетат, класиран понастоящем в код по КН 2915 32 00, с произход от САЩ.

         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (5)

               С писмо до Комисията от 4 ноември 2011 г. жалбоподателят официално оттегли своята жалба.

               (6)

               В съответствие с член 9, параграф 1 от основния регламент при оттегляне на жалба процедурата може да бъде прекратена, освен ако такова прекратяване не би било в интерес на Съюза.

               (7)

               Комисията сметна, че настоящата процедура следва да бъде прекратена, тъй като при разследването не бяха открити никакви доводи, които да указват, че такова прекратяване не би било в интерес на Съюза. Заинтересованите страни бяха информирани за това и им беше предоставена възможност да направят коментар. Не бяха получени коментари, които да сочат, че това прекратяване не би било в интерес на Съюза.

               (8)

               След разгласяването една от страните заяви, че не е следвало да бъде изключена от определението на промишлеността на Съюза или че, като алтернатива на това, временният регламент следва да бъде изменен, за да се включи страната в посоченото определение. В тази връзка следва да се отбележи, че констатациите, направени във временния регламент на базата на информацията, получена по време на разследването, са били само временни, както бе посочено в съображение 31 от самия временен регламент. Тъй като антидъмпинговите процедури са приключили, без да бъдат наложени окончателни мерки, след оттеглянето на жалбата не е целесъобразно в решение за приключване да се предвиждат окончателни решения, нито да се изменя временен регламент.

               (9)

               Припомня се, че направените констатации са били временни. Това означава, че всеки един бъдещ случай, свързан с продукта или с държавите, засегнати от настоящата процедура, ще бъде разглеждан сам по себе си.

               (10)

               Поради това Комисията стигна до заключението, че антидъмпинговата процедура във връзка с вноса в Съюза на разглеждания продукт с произход от САЩ следва да бъде прекратена без налагане на антидъмпингови мерки.

               (11)

               Всички временно обезпечени на базата на Регламент (ЕС) № 821/2011 мита следва да бъдат освободени,

         ПРИЕ НАСТОЯЩОТО РЕШЕНИЕ:
   Член 1
   Антидъмпинговата процедура по отношение на вноса на винилацетат, класиран понастоящем в код по КН 2915 32 00, с произход от Съединените американски щати, се прекратява без налагане на антидъмпингови мерки.
   Член 2
   Регламент (ЕС) № 821/2011 се отменя.
   Член 3
   Сумите, обезпечени чрез временни антидъмпингови мита по силата на Регламент (ЕС) № 821/2011 върху вноса на винилацетат, класиран понастоящем в код по КН 2915 32 00, с произход от Съединените американски щати, се освобождават.
   Член 4
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 11 януари 2012 година

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  ОВ C 327, 4.12.2010 г., стр. 23.

      (3)  ОВ L 209, 17.8.2011 г., стр. 24.


               23.12.2016

               BG

               Официален вестник на Европейския съюз

               C 482/155

         P7_TA(2014)0001
   Искане за защита на парламентарния имунитет на Лара Коми
   Решение на Европейския парламент от 14 януари 2014 г. относно искане за защита на привилегиите и имунитета на Лара Коми (2013/2190(IMM))
   (2016/C 482/25)

      Европейският парламент,

               —

               като взе предвид искането на Лара Коми от 30 юли 2013 г, обявено на пленарно заседание на 9 септември 2013 г., за защита на нейния имунитет в рамките на образувано наказателно производство пред съда във Ферара,

               —

               като изслуша Лара Коми на 5 ноември 2013 г. съгласно член 7, параграф 3 от своя правилник,

               —

               като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),

               —

               като взе предвид член 6, параграф 3 и член 7 от своя правилник,

               —

               като взе предвид доклада на комисията по правни въпроси (A7-0469/2013),

               А.

               като има предвид, че Лара Коми, член на Европейския парламент, е отправила искане за защита на нейния парламентарен имунитет в рамките на производство, образувано от прокуратурата към съда във Ферара, вследствие на жалба във връзка с престъплението клевета при отегчаващи вината обстоятелства, предвидено в член 595, алинеи 2 и 3 от италианския Наказателен кодекс и в член 30 от Закон № 223 от 6 август 1990 г., за изявления, направени в хода на политически дебат по време на телевизионно предаване;

               Б.

               като има предвид, че член 8 от Протокола за привилегиите и имунитетите на Европейския съюз, на който изрично се позовава Лара Коми в своето искане за защита на имунитета, предвижда, че членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им;

               В.

               като има предвид, че член 6 от Правилника за дейността предвижда, че при упражняването на правомощията си, свързани с привилегиите и имунитетите, Парламентът се стреми преди всичко към запазване на неприкосновеността си на демократична законодателна асамблея и към осигуряване на независимостта на своите членове при изпълнението на техните функции;

               Г.

               като има предвид, че Парламентът разполага с широко право на преценка по отношение на насоката, която възнамерява да даде на решение по искане за защита на парламентарния имунитет от страна на свой член (2);

               Д.

               като има предвид, че Съдът на ЕС признава, че изявление, направено от член на ЕП извън Европейския парламент, може да представлява мнение, изразено при изпълнението на неговите задължения по смисъла на член 8 от протокола, като следва да се отчита не мястото, където е направено изявлението, а естеството и съдържанието на това изявление (3);

               Е.

               като има предвид, че Лара Коми е била поканена за участие във въпросното телевизионно предаване в качеството й на член на Европейския парламент, а не като национален представител на конкретна партия, която при това вече е била представена от друга гостенка съгласно националните разпоредби, които имат за цел да се осигури равнопоставено присъствие на политически фигури в телевизионни дебати, провеждани в периоди на предизборни кампании, какъвто е бил конкретният случай;

               Ж.

               като има предвид, че в модерните демокрации политическите дискусии се водят не само в парламента, но и чрез средствата за съобщение, като варират от изявления за печата до интернет;

               З.

               като има предвид, че във въпросното телевизионно предаване Лара Коми е взела участие, в качеството си на член на Европейския парламент, в дискусия по политически въпроси, в т.ч. във връзка с възлагането на обществени поръчки и с организираната престъпност, по които въпроси тя неизменно се е занимавала в контекста на дейността си на европейско равнище;

               И.

               като има предвид, че на следващия ден Лара Коми е представила своите извинения на жалбоподателя, които е повторила впоследствие в хода на друго национално телевизионно предаване;

               1.

               Решава да защити привилегиите и имунитета на Лара Коми;

               2.

               Възлага на своя председател незабавно да предаде настоящото решение и доклада на своята компетентна комисия на компетентните органи на Италианската република и на Лара Коми.

      (1)  Решение от 12 май 1964 г. по дело 101/63, Вагнер/Форман и Крир (Recueil, стр. 195), решение от 10 юли 1986 г. по дело 149/85, Уайбот/Фор и други (Recueil, стр. 2391), решение от 15 октомври 2008 г. по дело T-345/05, Моут/Парламент (Сборник, стр. II-2849), решение от 21 октомври 2008 г. по съединени дела C-200/07 и C-201/07, Мара/Де Грегорио и Клементе (Сборник, стр. I-7929), решение от 19 март 2010 г. по дело T-42/06, Голниш/Парламент (Сборник, стр. II-01135) и решение от 6 септември 2011 г. по дело C-163/10, Патричело (Сборник, стр. I-07565).

      (2)  Дело T-42/06 Голниш/Парламент, т. 101.

      (3)  Цитирано по-горе решение по дело Патричело, т. 30.


title: 2011/620/ЕС: Решение на Съвета от 12 юли 2011 година за подписване от името на Съюза на Споразумението между Европейския съюз и Грузия относно защитата на географските означения на селскостопанските продукти и храни

text:
               21.9.2011

               BG

               Официален вестник на Европейския съюз

               L 243/1

         РЕШЕНИЕ НА СЪВЕТА
   от 12 юли 2011 година
   за подписване от името на Съюза на Споразумението между Европейския съюз и Грузия относно защитата на географските означения на селскостопанските продукти и храни
   (2011/620/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Комисията, от името на Съюза, е договорила Споразумение между Европейския съюз и Грузия относно защитата на географските означения на селскостопанските продукти и храни (наричано по-нататък „споразумението“).

               (2)

               Споразумението ще позволи взаимната защита на географските означения на съответните страни и ще допринесе за сближаването на законодателството сред съседните на ЕС държави.

               (3)

               Споразумението следва да бъде подписано,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението между Европейския съюз и Грузия относно защитата на географските означения на селскостопанските продукти и храни се одобрява от името на Съюза при условие за сключване на посоченото споразумение (1).
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 12 юли 2011 година.

            За Съвета

            Председател

         J. VINCENT-ROSTOWSKI

      (1)  Текстът на споразумението ще бъде публикуван заедно с решението за сключването му.


title: Решение на Европейския парламент от 23 април 2009 година относно освобождаването от отговорност във връзка с изпълнението на общия бюджет на Европейския съюз за финансовата 2007 година, раздел II - Съвет

text:
               26.9.2009

               BG

               Официален вестник на Европейския съюз

               L 255/18

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на общия бюджет на Европейския съюз за финансовата 2007 година, раздел II — Съвет
   (2009/629/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2007 година (1),

               —

               като взе предвид окончателните годишни отчети на Европейските общности за финансовата 2007 година — том I (C6-0417/2008) (2),

               —

               като взе предвид годишния доклад на Съвета пред органа по освобождаването от отговорност относно вътрешните одити, осъществени през 2007 г.,

               —

               като взе предвид годишния доклад на Сметната палата за изпълнението на бюджета за финансовата 2007 година, придружен от отговорите на проверените институции (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),

               —

               като взе предвид член 272, параграф 10 и членове 274, 275 и 276 от Договора за ЕО,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Решение № 190/2003 на генералния секретар на Съвета/върховен представител за общата външна политика и политика на сигурност относно възстановяване на пътни разходи на упълномощени представители на членове на Съвета (6),

               —

               като взе предвид Междуинституционалното споразумение на Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (7),

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0150/2009),

               1.

               Отлага своето решение за освобождаване от отговорност на генералния секретар на Съвета във връзка с изпълнението на бюджета на Съвета за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския омбудсман и на Европейския надзорен орган по защита на данните и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ L 77, 16.3.2007 г.

      (2)  ОВ C 287, 10.11.2008 г., стр. 1.

      (3)  ОВ C 286, 10.11.2008 г., стр. 1.

      (4)  ОВ C 287, 10.11.2008 г., стр. 111.

      (5)  ОВ L 248, 16.9.2002 г., стр. 1.

      (6)  Решение, свързано с Процедурния правилник на Съвета от 22 юли 2002 г. (ОВ L 230, 28.8.2002 г., стр. 7).

      (7)  ОВ C 139, 14.6.2006 г., стр. 1.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2007 година, раздел II — Съвет
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2007 година (1),

               —

               като взе предвид окончателните годишни отчети на Европейските общности за финансовата 2007 година — том I (C6-0417/2008) (2),

               —

               като взе предвид годишния доклад на Съвета пред органа по освобождаването от отговорност относно вътрешните одити, осъществени през 2007 г.,

               —

               като взе предвид годишния доклад на Сметната палата за изпълнението на бюджета за финансовата 2007 година, придружен от отговорите на проверените институции (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),

               —

               като взе предвид член 272, параграф 10 и членове 274, 275 и 276 от Договора за ЕО,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Решение № 190/2003 на генералния секретар на Съвета/върховен представител за общата външна политика и политика на сигурност относно възстановяване на пътни разходи на упълномощени представители на членове на Съвета (6),

               —

               като взе предвид Междуинституционалното споразумение на Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (7) (МИС),

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0150/2009),

               A.

               като има предвид, че Съветът отказва да предостави на Парламента целия документ за изпълнението на бюджета си и целия годишен доклад за дейността си, а е предоставил единствено годишния доклад за дейността на своя вътрешен одитор;

               Б.

               като има предвид, че Съветът отказва провеждането на официална среща с Парламента във връзка с освобождаването си от отговорност;

               B.

               като има предвид, че заключенията на Европейския съвет от Кьолн от 3 и 4 юни 1999 г. предвиждат предоставяне на оперативен капацитет на Съвета в областта на засилената Обща европейска политика за сигурност и отбрана (ОЕПСО);

               Г.

               като има предвид, че в своето Решение 190/2003 Съветът ясно заявява, че изпълнява бюджетни кредити в сферата на Общата външна политика и политика на сигурност (ОВППС) в съответствие с разпоредбите на Финансовия регламент, приложим за общия бюджет на Европейските общности, и по-специално, че „генералният секретар на Съвета/върховен представител за общата външна политика и политика на сигурност […], подпомаган от заместник генералния секретар, отговаря изцяло за администрирането на бюджетните кредити по раздел II — Съвет — от общия бюджет на Европейските общности и взема всички необходими мерки, за да се гарантира доброто им управление. Той изпълнява бюджетните кредити съобразно разпоредбите на Финансовия регламент, приложим за общия бюджет на Европейските общности“;

               Д.

               като има предвид, че Решение 2004/197/ОВППС на Съвета от 23 февруари 2004 г. (8) създаде механизъм за администриране на общите разходи на операциите на Европейския съюз с военни и отбранителни последици, наречен ATHENA, и това решение, наред с Решение 2004/582/ЕО на представителите на правителствата на държавите-членки, заседаващи в рамките на Съвета от 28 април 2004 г. относно привилегиите и имунитетите, предоставени на ATHENA (9), създава механизъм за администриране на общите разходи на операциите на Европейския съюз с военни и отбранителни последици, предоставя му привилегии и имунитети и предоставя оперативни правомощия на Съвета;

               Е.

               като има предвид, че Решение 2000/178/ОВППС на Съвета от 28 февруари 2000 г. за правилата, приложими за национални експерти във военната област, командировани в Генералния секретариат на Съвета по време на междинния период (10) и Решение 2001/80/ОВППС на Съвета от 22 януари 2001 г. за създаването на Военния състав на Европейския съюз (11) уточняват, че разходи, свързани с командироването на експерти във военната област, се поемат от бюджета на Съвета;

               Ж.

               като има предвид, че годишният доклад на Съвета относно главните аспекти и основните решения в областта на ОВППС, представен на Парламента в съответствие с параграф 43 от МИС, е с обхват, който се ограничава до описанието на дейностите в областта на ОВППС, като общи позиции, съвместни действия и решения по изпълнение;

               1.

               Отбелязва, че през 2007 г. Съветът е разполагал с бюджетни кредити за поети задължения в общ размер 650 милиона евро (2006 г.: 626 милиона евро), при степен на усвояване от 81,89 %, която е по-ниска от тази през 2006 г. (91,79 %) и под средната стойност за другите институции (93,82 %).

               2.

               Препотвърждава своята позиция, застъпена в резолюцията му от 25 април 2002 г. относно освобождаването от отговорност във връзка с финансовата 2000 година, а именно, че „[…] в миналото Европейският парламент и Съветът не са правили проверка на изпълнението на разделите от бюджета, които им съответстват; счита, че с оглед на все по-оперативния характер на разходите, финансирани в рамките на административния бюджет на Съвета, в областта на външните работи, политиката на сигурност и отбрана, както и правосъдието и вътрешните работи, приложното поле на настоящото споразумение следва да бъде по-ясно обозначено с цел разграничаване на традиционните административни разходи от операции в тези нови сфери на политиката“ (12).

               3.

               Отхвърля твърдението на Съвета, че фактът, че в миналото Парламентът и Съветът не са правили проверка на изпълнението на разделите от бюджета, отнасящи се до тях, е резултат от „джентълменско споразумение“; счита, че с оглед на все по-оперативния характер на разходите, разходите на Съвета следва да бъдат проверявани по същия начин, както и тези на другите институции, като част от процедурата по освобождаване от отговорност, предвидена в член 276 от Договора.

               4.

               Отново изразява своята позиция, изразена в параграф 3 от резолюцията си от 22 април 2008 г. относно освобождаването от отговорност във връзка с изпълнението на общия бюджет на Европейския съюз за финансовата 2006 година, който гласи: „Изразява съжаление, че за разлика от другите институции Съветът не представя годишен доклад за дейността пред Парламента, като се позовава на джентълменското споразумение от 1970 г. […] и отсъствието на съответстващо изискване във Финансовия регламент; призовава Съвета да преразгледа решението си да не публикува и да не представя пред Парламента доклад за дейността, който би предоставил по-голяма отчетност пред широката общественост и данъкоплатците“ (13); припомня, че това твърдение е и в пълно съответствие с параграфи 44 и 45 от неговата резолюция от 19 февруари 2008 г. относно прозрачността във финансовата област (14); изисква от Съвета да преразгледа своето решение да не публикува годишния доклад за дейността на уебсайта си.

               5.

               Отново изразява своята позиция, изразена в параграф 12 от резолюцията си от 24 април 2007 г. относно освобождаването от отговорност за финансовата 2005 година, който гласи: „Призовава за максимална прозрачност в областта на общата външна политика и политиката за сигурност (ОВППС); изисква от Съвета да следи в бюджета на Съвета да няма оперативни разходи в областта на ОВППС, в съответствие с точка 42 от Междуинституционалното споразумение […]; запазва правото си да вземе необходимите мерки в случай на нарушение на споразумението“ (15).

               6.

               Изисква Съветът да посочва точния характер на разходите — във всяка статия и във всяка позиция в рамките на дял 3 („Разходи, произтичащи от изпълнението на конкретни мисии на институцията“), за да даде възможност на Парламента да провери, че никой от разходите при изпълнението на бюджета на Съвета не е с оперативен характер, в съответствие с МИС.

               7.

               Отново изразява своята позиция, заявена в параграф 58 от резолюцията си от 23 май 2007 г. относно годишния доклад на Съвета до Европейския парламент относно главните аспекти и основните решения в областта на ОВППС, включително и финансовите последици върху общия бюджет на Европейския съюз — 2005 г. (16), който гласи: „Счита, че задълбочената оценка на финансовото отражение за бюджета на ЕС до този момент е била възпрепятствана от липсата на проактивна информация от страна на Съвета […]; счита, че с подписването на новото МИС е настъпил моментът да се приложат едновременно буквата и духът на тези разпоредби, които получиха ясна формална санкция“.

               8.

               Счита, че планирането, подготовката и контролирането на операция от страна на служителите в областта на ОВППС в секретариата на Съвета са основни и важни елементи от операцията и че тези дейности се осъществяват в хода на изпълнението на политика и на операции, а не като част от рутинната работа на секретариата в рамките на Съвета.

               9.

               С удивление отбелязва, че значителна част (до 66 %) от бюджетен ред 2 2 0 2 бе пренесена от „устен превод“ към „пътувания, свързани с ОВППС/ЕПСО“; отбелязва, че през 2006 г. тази сума възлизаше на 12 672 984 EUR и изисква информация относно размера на същия бюджетен ред за 2007 г.; изисква, с цел постигане на по-голяма прозрачност, създаването на подходящ бюджетен ред за тези цели.

               10.

               Изисква прозрачност във връзка с разходите, направени за и от координатора на ЕС за борбата с тероризма.

               11.

               Изисква от Съвета да му представи ex-post оценка на отделни действия в областта на ЕПСО.

               12.

               Препотвърждава своята позиция, изразена в параграф 47 от горепосочената резолюция от 23 май 2007 г., който гласи: „Подчертава […] своето разочарование, че Съветът се е ограничил с това, единствено да информира Парламента и да представя списък, описващ извършените през предходната година дейности в областта на ОВППС, което се отбелязва дори от самия Съвет в преамбюлите към годишните отчети, вместо действително да проведе консултации с Парламента в началото на всяка година по главните аспекти и основните решения, които ще се вземат същата година, включително финансовите последици, както е предвидено в член 28 от Договора за ЕС, и впоследствие да се отчете пред Парламента относно това, дали и до каква степен приносът на Парламента е взет под внимание, и подчертава, че тази практика представлява de facto нарушение по същество на член 21“.

               13.

               Отбелязва, че Съветът е приел решение за спиране на всички остатъчни плащания, свързани с компенсации в дни след пенсиониране, и за въвеждане на задължителна система, която цели цялостното изчистване на всички останали натрупани отпуски до 2009 г.; насърчава Съвета да спази поставения от самия него срок.

               14.

               Приветства факта, че нова интегрирана система за управление и финансов контрол (SAP), функционираща от 1 януари 2008 г., беше развита на междуинституционална основа от Съвета, Сметната палата и Съда на Европейските общности, чрез което се постигаха значителни икономии на бюджетни средства и се повиши ефективността за трите участващи институции.

               15.

               Изразява съжаление поради факта, че според годишния доклад за дейността на вътрешния одитор на Съвета Съветът не е успял да запълни незаетите длъжности в своята служба за вътрешен одит.

               16.

               Взема предвид факта, че според същия годишен доклад за дейността вътрешният одитор препоръчва пълното премахване на „comptes
                  hors
                  budget“ (извънбюджетни сметки); изисква от Съвета да премахне напълно и незабавно всички такива сметки.

               17.

               Изисква от Съвета да разреши проблема относно „vérification
                  des
                  factures“ (проверката на фактурите), съобразно препоръките на вътрешния одитор на Съвета.

               18.

               Счита, че неколкократно отправяното и до този момент винаги отхвърляно искане на Парламента за по-голяма прозрачност и по-строг парламентарен контрол на разходите на Съвета в областта на ОВППС/ЕПСО следва да се изтъкне в бюджетните изменения, които имат за цел да прехвърлят в резерв средствата от някои бюджетни редове от значение за бюджета на Съвета за 2010 г.

               19.

               Припомня, че в своята резолюция от 4 декември 2008 г. за Специален доклад № 8/2007 на Европейската сметна палата относно административното сътрудничество в областта на данъка върху добавената стойност (17) Парламентът прикани Съвета да приеме официални изводи във връзка със заключенията на Сметната палата; изразява съжаление, че Съветът не е предприел последващи действия по този призив; отправя искане към Съвета да предостави на компетентната комисия на Парламента информация за причините, поради които не е приел официални изводи, и за последващите си действия във връзка с този специален доклад.

               20.

               Изисква Европейската сметна палата в следващия си годишен доклад да обърне особено внимание на изпълнението на бюджета от страна на Съвета.

         Причини за отлагането на решението за освобождаване от отговорност

               21.

               Посочва следните причини за отлагане:

                           а)

                           Съветът не е приел нито една покана за официална среща с компетентната комисия на Парламента или с нейния докладчик, с цел обсъждане на въпроси, свързани с изпълнението на бюджета на Съвета за 2007 г.;

                           б)

                           нито компетентната комисия на Парламента, нито нейният докладчик получиха обстоен писмен отговор преди гласуването на проектодоклада от комисията на 16 март 2009 г., който да представи на Парламента информацията и документите, изискани от Съвета в приложението към писмо от 18 февруари 2009 г., подписано от докладчика и координаторите на компетентната комисия;

                           в)

                           Парламентът не е получил основни документи от Съвета, като например годишния доклад за дейността и пълния списък с извършените прехвърляния на бюджетни кредити;

                           г)

                           липсата на прозрачност и откритост за провеждането на официален диалог от страна на Съвета не позволява пълноценна процедура на освобождаване от отговорност, и по-специално не дава на Парламента възможност да провери, че никой от разходите при изпълнението на бюджета на Съвета не е с оперативен характер, в съответствие с МИС.

         По-нататъшни действия, които трябва да се предприемат, и документи, които трябва да се представят на Парламента

               22.

               Призовава генералния секретар на Съвета/върховен представител за общата външна политика и политика на сигурност да предостави на компетентната комисия на Парламента в срок най-късно до 15 май 2009 г. подробни писмени отговори на следните въпроси:

                           А.

                           във връзка с неговите извънбюджетни сметки („comptes hors budget“) (вж. препоръката на вътрешния одитор R.2 от 2007 г.):

                                       —

                                       С колко извънбюджетни сметки е разполагал Съветът през 2007 г.?

                                       —

                                       Кога са създадени тези сметки и с каква цел?

                                       —

                                       Кое е правното основание за тези сметки? Каква сума включва всяка отделна сметка?

                                       —

                                       Списък с всички операции, свързани с всяка от тези сметки за финансовата 2007 година, както и списък с оправомощените разпоредители с бюджетни кредити за всеки бюджетен ред;

                           Б.

                           във връзка с проверката на фактурите („vérification des factures“) (вж. препоръката на вътрешния одитор R.1 от 2007 г.):

                                       —

                                       Въз основа на какво вътрешният одитор е стигнал до заключението, че проверката ex-ante не функционира достатъчно добре?

                                       —

                                       Подлежат ли всички бюджетни редове на проверки ex ante и/или ex post?

                                       —

                                       Колко фактури са проверени, какъв процент от тях участва в извадката и каква част съдържат грешки?

                                       —

                                       Съветът изготвил ли е план за действие за решаване на този проблем и ако това е така, кога този план ще бъде изпълнен?

                           В.

                           във връзка с бюджетен ред 2 2 0 2 (разходи за устен превод):

                                       —

                                       Причини за удвояване на бюджетните кредити (от 2006 до 2007 г.) от бюджетен ред 2 2 0 2 за разходи за устен превод.

                                       —

                                       Защо за Съвета е необходимо да прехвърля средства от този ред към пътните разходи на делегати?

                                       —

                                       Защо Съветът използва 12 672 000 EUR, предназначени за разходи за устен превод, за пътни разходи на делегати през 2006 г.?

                                       —

                                       Защо Съветът не е увеличил съответния бюджетен ред с бюджетни кредити в същия размер през 2007 г.?

                                       —

                                       Каква е конкретната сума, която Съветът е прехвърлил по отношение на финансовата 2007 година от този бюджетен ред към бюджетен ред 2 2 0 0 или друг бюджетен ред?

                           Г.

                           във връзка с бюджетен ред 2 2 0 0 (пътни разходи на делегации):

                                       —

                                       Правното основание за този бюджетен ред е отчасти Решение № 190/2003 на генералния секретар на Съвета/върховен представител за общата външна политика и политика на сигурност, което не е публикувано в Официален вестник.

                                       —

                                       С оглед постигане на прозрачност, би ли могъл Съветът да публикува в своя уебсайт и в своя справочен регистър всички свои решения?

                           Д.

                           във връзка с бюджетен ред 3 0 0 2 (специални съветници в областта на ЕПСО/ОВППС):

                                       —

                                       Каква сума е прехвърлена от Съвета в този бюджетен ред за 2007 г. и за колко на брой специални съветници?

               23.

               Призовава генералния секретар на Съвета/върховен представител за общата външна политика и политика на сигурност да предостави на компетентната комисия на Парламента в срок най-късно до 15 май 2009 г.:

                           —

                           пълния списък с прехвърлени бюджетни кредити във връзка с бюджета на Съвета за 2007 г.;

                           —

                           неговия годишен доклад за дейността за 2007 г.;

                           —

                           списъка с асоциациите, които са получили средства за финансовата 2007 година, като се уточнят сумите, получени от всяка асоциация (бюджетен ред 2 2 3 7 — други оперативни разходи).

      (1)  ОВ L 77, 16.3.2007 г.

      (2)  ОВ C 287, 10.11.2008 г., стр. 1.

      (3)  ОВ C 286, 10.11.2008 г., стр. 1.

      (4)  ОВ C 287, 10.11.2008 г., стр. 111.

      (5)  ОВ L 248, 16.9.2002 г., стр. 1.

      (6)  Решение, свързано с Процедурния правилник на Съвета от 22 юли 2002 г. (ОВ L 230, 28.8.2002 г., стр. 7).

      (7)  ОВ C 139, 14.6.2006 г., стр. 1.

      (8)  ОВ L 63, 28.2.2004 г., стр. 68.

      (9)  ОВ L 261, 6.8.2004 г., стр. 125.

      (10)  ОВ L 57, 2.3.2000 г., стр. 1.

      (11)  ОВ L 27, 30.1.2001 г., стр. 7.

      (12)  ОВ L 158, 17.6.2002 г., стр. 66.

      (13)  ОВ L 88, 31.3.2009 г., стр. 20.

      (14)  Приети текстове, P6_TA(2008)0051.

      (15)  ОВ L 187, 15.7.2008 г., стр. 21.

      (16)  ОВ C 102 E, 24.4.2008 г., стр. 309.

      (17)  Приети текстове, P6_TA(2008)0581, параграф 21.


title: 2007/206/ЕОРешение на Комисията от 29 март 2007 година относно започване на дейността на регионалния консултативен съвет за флота за открито море/за дълги разстояния в рамките на общата политика в областта на рибарството

text:
               31.3.2007

               BG

               Официален вестник на Европейския съюз

               L 91/52

      РЕШЕНИЕ НА КОМИСИЯТА

   от 29 март 2007 година
   относно започване на дейността на регионалния консултативен съвет за флота за открито море/за дълги разстояния в рамките на общата политика в областта на рибарството
   (2007/206/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 2004/585/ЕО на Съвета от 19 юли 2004 г. относно създаване на регионални консултативни съвети в рамките на общата политика в областта на рибарството (1) и по-специално член 3, параграф 3 от него,
   като взе предвид препоръката, предадена от Испания на 7 ноември 2006 г. от името на Дания, Германия, Естония, Испания, Франция, Ирландия, Италия, Литва, Нидерландия, Полша, Португалия и Обединеното кралство,
   като има предвид, че:

               (1)

               Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (2) и Решение 2004/585/ЕО определят рамката за създаването и дейността на регионалните консултативни комитети.

               (2)

               Член 2 от Решение 2004/585/ЕО постановява създаването на регионален консултативен съвет за флота за открито море/за дълги разстояния във водите, които не принадлежат на Европейската общност.

               (3)

               В съответствие с член 3, параграф 1 от Решение 2004/585/ЕО представители на сектор рибарство и други групи по интереси представиха искане относно учредяване на такъв регионален консултативен съвет до Дания, Германия, Естония, Испания, Франция, Ирландия, Италия, Литва, Нидерландия, Полша, Португалия и Обединеното кралство.

               (4)

               Както постановява член 3, параграф 2 от Решение 2004/585/ЕО, заинтересованите държави-членки определиха дали заявлението за създаване на регионалния консултативен съвет за флота за открито море/за дълги разстояния е съобразено с разпоредбите на посоченото решение. На 7 ноември 2006 г. заинтересованите държави-членки предадоха препоръка относно този регионален консултативен съвет пред Комисията.

               (5)

               Комисията оцени заявлението на заинтересованите страни и препоръката от гледна точка на Решение 2004/585/ЕО и на целите и принципите на общата политика в областта на рибарството и счита, че регионалният консултативен съвет за флота за открито море/за дълги разстояния е готов да започне дейността си,

         РЕШИ:
   Член единствен
   Регионалният консултативен съвет за флота за открито море/за дълги разстояния, създаден по силата на член 2, параграф 1, буква ж) от Решение 2004/585/ЕО, започва дейността си от 30 март 2007 г.

      Съставено в Брюксел на 29 март 2007 година.

            За Комисията:

         Joe BORG

            Член на Комисията

      (1)  ОВ L 256, 3.8.2004 г., стр. 17.

      (2)  ОВ L 358, 31.12.2002 г., стр. 59.


title: 2013/708/ЕС: Решение на Европейския парламент и на Съвета от 20 ноември 2013 година относно мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2013/004 ES/Comunidad Valenciana — строителни материали, подадено от Испания)

text:
               4.12.2013

               BG

               Официален вестник на Европейския съюз

               L 323/33

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 20 ноември 2013 година
   относно мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2013/004 ES/Comunidad Valenciana — строителни материали, подадено от Испания)
   (2013/708/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната повторна интеграция на пазара на труда.

               (2)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (3)

               На 22 май 2013 г. Испания подаде заявление за мобилизиране на ЕФПГ във връзка със съкращения в 140 предприятия, развиващи своята дейност в разделение 23 („Производство на изделия от други неметални минерални суровини“) от NACE Revision 2 в региона по NUTS II автономна област Валенсия (ES52), и добави към него допълнителна информация до 17 юли 2013 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. За тази цел Комисията предлага да бъдат мобилизирани средства в размер на 840 000 EUR.

               (4)

               Поради това следва да бъдат мобилизирани средства по линия на ЕФПГ за предоставяне на финансово участие по заявлението, подадено от Испания,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2013 година се мобилизират средства от Европейския фонд за приспособяване към глобализацията за осигуряването на 840 000 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 20 ноември 2013 година.

            За Европейския парламент

            Председател

         M. SCHULZ

            За Съвета

            Председател

         V. LEŠKEVIČIUS

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.